作者：陈德武
词牌/韵律：惜馀春慢・选冠子

paragraphs: 阑葺疏芦，帘编小苇，好个清幽公馆。
栽槐夹道，种菊盈轩，景物便堪咏玩。
门外一番雨馀，嫩绿缘枝，浅清清眼。
悄无人，一枕新凉睡觉，燕泥香暖。
蓦地里、对景伤怀，思量无限。
回首故园春远。
松期竹待，壑诮林嘲，苦被浮名牵绊。
一种思情最长，万叠江山，怎生遮断。
向北堂见了，忘忧萱草，此心方满。